text: Vi fordobler vores forbrug, når vi er i udlandet
  23 juli 2012 kl. 08.50
  Indbyggerne i Region Syddanmark er dem, der skruer mest op for forbruget på ferien.
  Det viser en undersøgelse foretaget af valutavirksomheden FOREX Bank blandt 2.778 danskere.
  Vi bruger i gennemsnit 2.703 kr. pr. person på mad, shopping og underholdning i løbet af en uges ferie i udlandet, mens vi kun bruger 1.382 kr. på forbrug i løbet af en almindelig uge herhjemme. 
  Indbyggerne i Region Syddanmark er dem, der skruer mest op for forbruget, når vi rejser udenlands. Således stiger vores forbrug med 105 pct. - fra 1.380 kr. herhjemme til 2.835 kr. i udlandet.
  